N-árna operácia

N-árna operácia je zobrazenie Mn →M n-tej karteziánskej mocniny množiny M do množiny M. Niekedy sa takéto operácie nazývajú aj n-prvková/n-členná/n-miestna operácia, operácia, algebr(a)ická operácia alebo komponovanie.

Dôležité je, že operand aj výsledok (nazývaný aj kompozícia) patria do tej istej množiny (M). N-árna operácia je dôležitá pre definíciu algebrickej štruktúry.

Delenie:
pre n=1 sa operácia nazýva unárna operácia (jednoprvková operácia, jednočlenná operácia, jednomiestna operácia). Napríklad zobrazenie množiny do seba, priradenie prvku inverzného k danému prvku v grupe
 pre n=2 sa operácia nazýva binárna operácia (dvojprvková operácia, dvojčlenná operácia, dvojmiestna operácia). Napríklad sčítanie alebo násobenie
pre n=3 sa operácia nazýva ternárna operácia (trojprvková operácia, trojčlenná operácia, trojmiestna operácia). Napríklad priradenie ťažiska trojuholníka k jeho vrcholom

Literatúra 
 
  Algebraic operation. Encyclopedia of Mathematics. dostupné online
 
 PROCHOROV, Juruj Vasilievič, ed. Matematičeskij enciklopedičeskij slovar. Moskva : Sovietskaja enciklopedija, 1988. s. 58
 

Teória množín